ROMÂNIA
JUDEŢUL  SUCEAVA

MUNICIPIUL  CÂMPULUNG  MOLDOVENESC

PRIMAR
Nr. ________ din _________
REFERAT DE APROBARE
la proiectul de hotărâre pentru completarea articolului 4 din Hotărârea Consiliului Local al municipiului Câmpulung Moldovenesc nr. 19/2015 pentru aprobarea  Regulamentului privind regimul finanțărilor nerambursabile din fondurile bugetului local al municipiului Câmpulung Moldovenesc alocate pentru activități nonprofit de interes local şi a unor măsuri pentru punerea în aplicare a acestuia 

Conform prevederilor Legii nr. 350/2005 privind regimul finanţărilor nerambursabile din fonduri publice alocate pentru activităţi nonprofit de interes general, cu modificările și completările ulterioare, atribuirea contractelor de finanţare nerambursabilă se face exclusiv pe baza selecţiei publice de proiecte, procedură care permite atribuirea unui contract de finanțare nerambursabilă din fonduri publice, prin selectarea acestuia de către o comisie.


Prin Hotărârea Consiliului Local al municipiului Câmpulung Moldovenesc nr. 19/2015 s-a aprobat Regulamentul privind regimul finanțărilor nerambursabile din fondurile bugetului local al municipiului Câmpulung Moldovenesc alocate pentru activități nonprofit de interes local şi măsurile pentru punerea în aplicare a acestuia.      Prin art. 4 din hotărârea susmenționată s-a aprobat Comisia de evaluare și selecție a proiectelor. 
Având în vedere posibile contestații se impune și numirea unei comisii de soluționare a contestațiilor, care va fi formată din 3 membri și un secretar. Astfel la art.4 se adaugă un nou alineat privind aprobarea constituirii comisiei de soluționare a  contestațiilor. Comisia va fi formată din 3 membri: un consilier local și doi membri din aparatul de specialitate al primarului.
Din aparatul de specialitate, vor face parte următorii membri: Ropcean Luminița – Georgeta, inspector Direcția administrație publică și Maierean Mihaela – inspector Direcția economică. Secretariatul va fi asigurat de doamna Văleanu Niculina – inspector – Direcția economică.

Cu aceste argumente supun aprobării Consiliului Local acest proiect de hotărâre.
PRIMAR,
                                             Negură Mihăiţă
